CELEX: 32016R0226
Language: sk
Date: 2016-02-17 00:00:00
Title: Vykonávacie nariadenie Komisie (EÚ) 2016/226 zo 17. februára 2016, ktorým sa mení vykonávacie nariadenie (EÚ) č. 999/2014, ktorým sa ukladá konečné antidumpingové clo na dovoz dusičnanu amónneho s pôvodom v Rusku po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009

18.2.2016   
            
            
               SK
            
            
               Úradný vestník Európskej únie
            
            
               L 41/13
            
         VYKONÁVACIE NARIADENIE KOMISIE (EÚ) 2016/226
   zo 17. februára 2016,
   ktorým sa mení vykonávacie nariadenie (EÚ) č. 999/2014, ktorým sa ukladá konečné antidumpingové clo na dovoz dusičnanu amónneho s pôvodom v Rusku po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (základné nariadenie), a najmä na jeho článok 9 ods. 4 a článok 14 ods. 1,
   keďže:
   
               (1)
            
            
               Nariadením (ES) č. 2022/95 (2) Rada uložila konečné antidumpingové clo na dovoz dusičnanu amónneho patriaceho pod číselné znaky KN 3102 30 90 a 3102 40 90 s pôvodom v Rusku. Na základe ďalšieho prešetrovania, pri ktorom sa zistilo, že účinok cla sa postupne utlmuje, sa opatrenia zmenili nariadením Rady (ES) č. 663/98 (3). Po preskúmaní pred uplynutím platnosti podľa článku 11 ods. 2 a predbežnom preskúmaní podľa článku 11 ods. 3 nariadenia Rady (ES) č. 384/96 (4) Rada nariadením (ES) č. 658/2002 (5) uložila konečné antidumpingové clo vo výške 47,07 EUR za tonu na dovoz dusičnanu amónneho patriaceho pod číselné znaky KN 3102 30 90 a 3102 40 90 s pôvodom v Rusku. Následne sa vykonalo predbežné preskúmanie vymedzenia výrobku podľa článku 11 ods. 3 nariadenia (ES) č. 384/96 a nariadením Rady (ES) č. 945/2005 (6) sa uložilo konečné antidumpingové clo v rozsahu od 41,42 EUR za tonu do 47,07 EUR za tonu na dovoz tuhých hnojív s obsahom dusičnanu amónneho viac ako 80 % hmotnosti patriacich pod číselné znaky KN 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 a ex 3105 90 20 s pôvodom v Rusku.
            
         
               (2)
            
            
               V nadväznosti na druhé preskúmanie pred uplynutím platnosti a druhé čiastočné predbežné preskúmanie podľa článku 11 ods. 2 a 3 nariadenia (ES) č. 384/96 boli antidumpingové opatrenia opísané v predchádzajúcom odôvodnení [naposledy zmenené nariadením Rady (ES) č. 945/2005] zachované nariadením (ES) č. 661/2008 (7), s výnimkou skupiny EuroChem, v prípade ktorej sa pevná suma cla pohybovala v rozmedzí od 28,88 EUR do 32,82 EUR za tonu.
            
         
               (3)
            
            
               Rozhodnutím 2008/577/ES (8) Komisia prijala ponúknuté záväzky s množstvovým stropom okrem iného od ruských výrobcov Open Joint Stock Company (JSC je v ruštine OAO) Acron a JSC Dorogobuzh.
            
         
               (4)
            
            
               Všeobecný súd rozsudkom z 10. septembra 2008 (9) na základe výkladu rozsudku z 9. júla 2009 (10) zrušil nariadenie Rady (ES) č. 945/2005, pokiaľ ide o spoločnosť Open Joint Stock Company (JSC) Kirovo-Chepetsky Khimichesky Kombinat (ďalej len „Kirovo“), časť spoločnosti OJSC UCC Uralchem (ďalej len „Uralchem“). Rada nariadením (ES) č.989/2009 (11) príslušne zmenila nariadenie (ES) č. 661/2008. Antidumpingové clo (47,07 EUR za tonu) preto pre spoločnosť Kirovo platí len na dovoz dusičnanu amónneho, ktorý je v súčasnosti zaradený pod číselné znaky KN 3102 30 90 a 3102 40 90.
            
         
               (5)
            
            
               Vykonávacím nariadením (EÚ) č. 999/2014 (12) Komisia zachovala antidumpingové opatrenia [naposledy zmenené nariadením (ES) č. 989/2009] po preskúmaní pred uplynutím platnosti podľa článku 11 ods. 2 „základného nariadenia“.
            
         
               (6)
            
            
               Spoločnosť Kirovo 16. septembra 2015 informovala Komisiu o svojej plánovanej reorganizácii v rámci skupiny spoločností Uralchem Group. Od 1. októbra 2015 spoločnosť Kirovo už v podstate nie je akciovou spoločnosťou v rámci štruktúry OJSC UCC Uralchem, ale sa stala pobočkou spoločnosti Uralchem pod názvom Kirovo-Chepetsky Khimichesky Kombinat spoločnosti OJSC UCC Uralchem (ďalej len „pobočka Kirovo“) Spoločnosť uviedla, že cieľom reorganizácie bolo zlepšiť správu a riadenie celej skupiny Uralchem.
            
         
               (7)
            
            
               Spoločnosť Uralchem má ďalší výrobný závod – pobočku Azot spoločnosti Uralchem, ktorá sa nachádza v meste Berezniki (Rusko) a na ktorú sa uplatňuje antidumpingové clo (47,07 EUR za tonu) na všetky druhy dusičnanu amónneho uvedené v článku 1 ods. 1 vykonávacieho nariadenia (EÚ) č. 999/2014. Riziko obchádzania opatrení by sa preto malo posúdiť vzhľadom na to, že v rámci tej istej právnickej osoby teraz existujú dve pobočky (Berezniki a Kirovo), ktoré vyrábajú dusičnan amónny.
            
         
               (8)
            
            
               Komisia teda analyzovala informácie poskytnuté spoločnosťou a všetky ostatné informácie, ktoré mala k dispozícii, a dospela k záveru, že riziko obchádzania antidumpingových opatrení rôznymi pobočkami spoločnosti Uralchem je nízke z dôvodov uvedených ďalej.
            
         
               (9)
            
            
               Po prvé, od zmeny opatrení prijatím nariadenia (ES) č. 989/2009 (keď sa antidumpingové clo uplatňovalo na pobočku Kirovo, boli obmedzené na dovoz dusičnanu amónneho patriaceho v súčasnosti pod číselné znaky KN 3102 30 90 a 3102 40 90) neexistujú žiadne dôkazy o tom, že by spoločnosť Uralchem zneužila výnimku, ktorá sa vzťahuje na pobočku Kirovo. V skutočnosti sa dovoz dusičnanu amónneho, ktorý v súčasnosti nepatrí pod číselné znaky KN 3102 30 90 a 3102 40 90, od zavedenia zmien v opatreniach nezmenil. Navyše Komisia nemá žiadne indície o tom, že by závod Berezniki nesprávne deklaroval akúkoľvek časť svojej produkcie ako vyrobenej v pobočke Kirovo, čím by zneužil výnimku udelenú pobočke Kirovo.
            
         
               (10)
            
            
               Po druhé, spoločnosť Uralchem uviedla, že podľa vnútroštátnych predpisov platných v Rusku podliehajú hnojivá povinnej registrácii a značeniu, a to aj s uvedením skutočného obchodného mena a fyzickej adresy výrobného závodu. Výrobný závod výrobcu sa musí takisto uviesť v niekoľkých ďalších úradných dokladoch. Napokon, ak sa dusičnan amónny vyváža, musí sa výrobný závod uviesť v niekoľkých povinných dokladoch, ako je napríklad vývozné colné vyhlásenie, osvedčenie o pôvode a nákladné listy. Preto je nepravdepodobné, aby ktorýkoľvek výrobný závod skupiny zneužil doplnkový kód TARIC A959 už pridelený pobočke Kirovo spoločnosti Uralchem.
            
         
               (11)
            
            
               Po tretie, spoločnosť Uralchem sa listom z 13. októbra 2015 zaslanom Komisii zaviazala, že sa zdrží akéhokoľvek konania, ktoré by mohlo viesť k zneužitiu doplnkového kódu TARIC A959, konkrétne pri vývoze výrobkov, ktoré neboli vyrobené v pobočke Kirovo v Kirovo-Čepecku, pod uvedeným kódom TARIC do Únie.
            
         
               (12)
            
            
               Po štvrté, Komisii sú maximálne výrobné kapacity závodov Berezniki a Kirovo známe a na vybudovanie nových závodov v záujme zvýšenia existujúcej kapacity treba niekoľko rokov. Akékoľvek bezprostredné zvýšenie dovozu v budúcnosti, najmä nad maximálnu výrobnú kapacitu závodu Kirovo, preto môže mať za následok prešetrovanie ex offo zamerané na obchádzanie opatrení.
            
         
               (13)
            
            
               Napriek tomu sú v záujme ďalšej minimalizácie rizík obchádzania opatrení potrebné ďalšie opatrenia, aby sa zaistilo uplatňovanie individuálnych sadzieb antidumpingového cla, ktoré sa uplatňujú na rôzne pobočky v rámci spoločnosti Uralchem. Spoločnosť Uralchem musí colným orgánom členských štátov predložiť platnú obchodnú faktúru. Faktúra musí spĺňať požiadavky stanovené v článku 1 treťom odseku tohto nariadenia. Tovaru, ktorý bude dovezený bez takejto faktúry, sa uloží clo platné pre „všetky ostatné spoločnosti“.
            
         
               (14)
            
            
               Komisia oznámila všetkým zainteresovaným stranám základné skutočnosti a úvahy, na základe ktorých plánovala zmeniť nariadenie (EÚ) č. 999/2014. Uvedeným stranám sa poskytla lehota, v rámci ktorej mohli predložiť pripomienky týkajúce sa tohto zverejnenia. Spoločnosť Uralchem a vláda Ruskej federácie predložili pripomienky. Ich pripomienky sa zohľadnili.
            
         
               (15)
            
            
               Opatrenia stanovené v tomto nariadení sú v súlade so stanoviskom výboru zriadeného podľa článku 15 ods. 1 nariadenia (ES) č. 1225/2009,
            
         PRIJALA TOTO NARIADENIE:
   Článok 1
   Článok 1 ods. 2 písm. b) vykonávacieho nariadenia (EÚ) č. 999/2014 sa mení takto:
   
      
                  „b)
               
               
                  Pre tovar vyrobený ‚pobočkou KCKK spoločnosti Joint Stock Company United Chemical Company Uralchem v Kirovo-Čepecku‘ (doplnkový kód TARIC A959):
                  
                              Opis výrobku
                           
                           
                              Číselný znak KN
                           
                           
                              Kód TARIC
                           
                           
                              Stanovená hodnota cla (v EUR za tonu)
                           
                        
                              Dusičnan amónny iný než vo vodných roztokoch
                           
                           
                              3102 30 90
                           
                           
                              —
                           
                           
                              47,07
                           
                        
                              Zmesi dusičnanu amónneho s uhličitanom vápenatým alebo s ostatnými anorganickými nehnojivovými látkami s obsahom dusíka presahujúcim 28 % hmotnosti
                           
                           
                              3102 40 90
                           
                           
                              —
                           
                           
                              47,07
                           
                        Na tovar uvedený v odseku 1 vyrobený pobočkou KCKK spoločnosti Joint Stock Company United Chemical Company Uralchem v Kirovo-Čepecku, ktorý nie je uvedený v predchádzajúcej tabuľke, sa neuplatňuje žiadne antidumpingové clo.
                  Neuplatňovanie antidumpingového cla na určitý tovar vyrábaný pobočkou KCKK spoločnosti Joint Stock Company United Chemical Company Uralchem v Kirovo-Čepecku je podmienené predložením platnej obchodnej faktúry spoločnosťou Joint Stock Company United Chemical Company Uralchem colným orgánom členských štátov, na ktorej musí byť uvedené vyhlásenie s dátumom a podpisom predstaviteľa subjektu, ktorý takúto faktúru vydáva, s uvedením jeho mena a funkcie, v tomto znení: ‚Ja, podpísaný, potvrdzujem, že (objem) dusičnanu amónneho predaného na vývoz do Európskej únie, na ktoré sa vzťahuje táto faktúra, bol vyrobený ( pobočkou KCKK spoločnosti Joint Stock Company United Chemical Company Uralchem v Kirovo-Čepecku a adresa) (doplnkový kód TARIC A959) v Rusku. Vyhlasujem, že informácie uvedené v tejto faktúre sú úplné a správne.‘ Ak nie je takáto faktúra predložená, uplatňuje sa clo platné pre ‚všetky ostatné spoločnosti‘ na všetky druhy výrobkov z dusičnanu amónneho vyrobené pobočkou KCKK spoločnosti Joint Stock Company United Chemical Company Uralchem v Kirovo-Čepecku.“
               
            
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. februára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 343, 22.12.2009, s. 51.
   
      (2)  Nariadenie Rady (ES) č. 2022/95 zo 16. augusta 1995, ktorým sa ukladá konečné antidumpingové clo na dovoz dusičnanu amónneho s pôvodom v Rusku (Ú. v. ES L 198, 23.8.1995, s. 1).
   
      (3)  Nariadenie Rady (ES) č. 663/98 z 23. marca 1998, ktorým sa mení nariadenie (ES) č. 2022/95, ktorým sa ukladá konečné antidumpingové clo na dovoz dusičnanu amónneho s pôvodom v Rusku (Ú. v. ES L 93, 26.3.1998, s. 1).
   
      (4)  Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. ES L 56, 6.3.1996, s. 1).
   
      (5)  Nariadenie Rady (ES) č. 658/2002 z 15. apríla 2002, ktorým sa ukladá konečné antidumpingové clo na dovoz dusičnanu amónneho s pôvodom v Rusku (Ú. v. ES L 102, 18.4.2002, s. 1).
   
      (6)  Nariadenie Rady (ES) č. 945/2005 z 21. júna 2005, ktorým sa mení a dopĺňa nariadenie (ES) č. 658/2002, ktorým sa ukladá konečné antidumpingové clo na dovoz dusičnanu amónneho s pôvodom v Rusku a nariadenie (ES) č. 132/2001, ktorým sa ukladá konečné antidumpingové clo na dovoz dusičnanu amónneho s pôvodom, okrem iného, na Ukrajine, na základe čiastočného predbežného preskúmania podľa článku 11 ods. 3 nariadenia (ES) č. 384/96 (Ú. v. EÚ L 160, 23.6.2005, s. 1).
   
      (7)  Nariadenie Rady (ES) č. 661/2008 z 8. júla 2008, ktorým sa po preskúmaní pred uplynutím platnosti podľa článku 11 ods. 2 a po predbežnom preskúmaní podľa článku 11 ods. 3 nariadenia (ES) č. 384/96 ukladá konečné antidumpingové clo na dovoz dusičnanu amónneho s pôvodom v Rusku (Ú. v. EÚ L 185, 12.7.2008, s. 1).
   
      (8)  Rozhodnutie Komisie 2008/577/ES zo 4. júla 2008, ktorým sa prijíma záväzok ponúknutý v súvislosti s antidumpingovým konaním týkajúcim sa dovozu dusičnanu amónneho s pôvodom v Rusku a na Ukrajine (Ú. v. EÚ L 185, 12.7.2008, s. 43).
   
      (9)  Vec T-348/05: JSC Kirovo-Chepetsky Khimichesky Kombinat/Rada, 10. septembra 2008, Zb. 2008, s. II-00159, bod 1 výrokovej časti.
   
      (10)  Vec T-348/05 INTP: JSC Kirovo-Chepetsky Khimichesky Kombinat/Rada, 9. júla 2009, Zb. 2009, s. II-00116, bod 1 výrokovej časti.
   
      (11)  Nariadenie Rady (ES) č. 989/2009 z 19. októbra 2009, ktorým sa mení a dopĺňa nariadenie (ES) č. 661/2008, ktorým sa ukladá konečné antidumpingové clo na dovoz dusičnanu amónneho s pôvodom v Rusku (Ú. v. EÚ L 278, 23.10.2009, s. 1).
   
      (12)  Vykonávacie nariadenie Komisie (EÚ) č. 999/2014 z 23. septembra 2014, ktorým sa ukladá konečné antidumpingové clo na dovoz dusičnanu amónneho s pôvodom v Rusku po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009 (Ú. v. EÚ L 280, 24.9.2014, s. 19).